*Airbus A380*
*Eurofighter Typhoon*
*Eurocopter Tiger*
*Jules Verne ATV*
*Ariane 5*
***Airbus SE*** (agrākie nosaukumi ***Airbus Group SE***, ***Airbus Group N.V.***, ***European Aeronautic Defence and Space Company*** jeb ***EADS***) ir Nīderlandē reģistrēts aerokosmiskās un militārās rūpniecības uzņēmums. Galvenais birojs atrodas Tulūzā, Francijā. Dibināts 2000. gadā, apvienojoties *Aérospatiale-Matra*, *DaimlerChrysler Aerospace* un *Construcciones Aeronáuticas*.

*Airbus SE* akcijas tiek kotētas biržās: *Euronext*, *Bolsa de Madrid* un Frankfurtes fondu biržā. Pēc 2014. gada decembra datiem lielākie akcionāri bija: *SOGEADE* (10,94 %; tas pārstāv Francijas valsti), *SEPI* (4,12 %; Spānijas valsts), *GZBV* (10,92 %; Vācijas valsts un publiskās struktūras). Publiskās akcijas bija 74,02 %.

Vēsture
-------

*EADS* logo līdz 2014. gadam
1995. gada sākumā Vācijas aerokosmiskais un aizsardzības uzņēmums *DASA* (*Daimler-Benz Aerospace*) un Apvienotās Karalistes *British Aerospace* (*BAe*) izteica vēlmi veidot starptautisku aerokosmisko un aizsardzības korporāciju. Abi uzņēmumi aicināja tiem pievienoties arī Francijas *Aérospatiale*, bet tikai pēc tā privatizācijas. *DASA* un *BAe* apvienošanās sarunas sākās 1998. gada jūlijā, kad *Aérospatiale* paziņoja par apvienošanos ar *Matra* aerokosmisko un aizsardzības nodaļu, kas veidotu mazāku Francijas valsts daļu jaunajā uzņēmumā. Apvienošanās starp *DASA* un *BAe* noslēgta 1998. gada decembrī. Savukārt, kad 1998. gada 22. decembrī Apvienotās Karalistes *General Electric Company* (*GEC*) paziņoja par tās militārās elektronikas nodaļas *GEC-Marconi* pārdošanu, *British Aerospace* atsauca apvienošanos ar *DaimlerChrysler Aerospace*, par labāku uzskatot *GEC-Marconi* iegādi. *BAe* un *GEC-Marconi* apvienošanās, izveidojot uzņēmumu *BAE Systems* paziņota 1999. gada 19. janvārī un pabeigta 30. novembrī.
1999. gada februārī apvienojās Francijas *Matra Hautes Technologies* un *Aérospatiale* (izņemot pavadoņu būvi), izveidojot uzņēmumu *Aérospatiale-Matra*.

*DASA* un Spānijas *Construcciones Aeronáuticas* apvienošanās nodomu protokolu noslēdza 1999. gada 11. jūnijā. Ar *Aérospatiale-Matra* apvienošanās tika veikta 14. oktobrī.
2000. gada 10. jūlijā apvienojās *Aérospatiale-Matra*, *DaimlerChrysler Aerospace* un *Construcciones Aeronáuticas*, izveidojot Eiropas mēroga korporāciju ***European Aeronautic Defence and Space Company*** (*EADS*). Tai tagad piederēja 80 % *Airbus Industrie* (pārējie 20 % — *BAE Systems*).

2001. gada janvārī *Airbus Industrie* no neefektīvās konsorcija formas tika pārveidots par akciju sabiedrību *Airbus SAS*, process pabeigts 11. jūlijā.
2001. gada aprīlī *EADS* izlēma apvienot tā mazo raķešu biznesu (*Aérospatiale-Matra Missiles*) ar *BAE Systems* un *Alenia Marconi Systems*. Apvienošanās pabeigta 2001. gada decembrī, izveidojot kopuzņēmumu *MBDA*, kurā *EADS* ieguva 37,5 % kapitāldaļu.

2002. gadā *EADS* ieguva vairākumu Grieķijas bezpilota lidmašīnu ražotājā *3 Sigma*.
2003. gada 16. jūnijā *EADS* no *BAE Systems* ieguva kosmiskās produkcijas ražotāja *Astrium* 25 % kapitāldaļu, kļūstot par tā vienīgo īpašnieku. Tas tika pārdēvēts par *EADS Astrium*.
2005. gadā no Somijas *Nokia* nopirkts profesionālo mobilo radio bizness, tai skaitā *TETRA* infrastruktūras un termināļu izgatavošana.

2006. gada 13. oktobrī *EADS* no *BAE Systems* nopirka 20 % *Airbus* akcijas, tādējādi kļūstot par tā vienīgo īpašnieku.

2012. gada novembrī paziņots, ka tiks likvidēts Grieķijas bezpilota lidmašīnu kopuzņēmums *EADS 3 Sigma*.

2013. gada 31. jūlijā tika paziņots, ka *EADS* plāno mainīt uzņēmuma nosaukumu uz *Airbus Group*, kā arī to reorganizēt trīs nodaļās.
2014. gada janvārī *EADS* tika reorganizēts par ***Airbus Group NV*** ar trīs nodaļām: *Airbus*, *Airbus Defence & Space* un *Airbus Helicopters* (agrākais *Eurocopter*). *Airbus Defence & Space* grupā apvienoti kosmiskās un militārās produkcijas ražotāji *Airbus Military*, *Astrium* un *Cassidian*.
2014. gada septembrī nolemts samazināt dalību *Dassault Aviation*, kurā grupai piederēja 45,76 % akciju. novembrī pārdoti 8 %, bet 2015. gadā daļa samazinājās līdz 27 %.
2014. gada decembrī *Airbus Group* pārdeva tam piederošās 26,8 % *Patria* kapitāldaļas Somijas valstij.
2015. gada 27. maijā grupa reorganizēta par Eiropas komercsabiedrību ar nosaukumu ***Airbus Group SE***. 2016. gada septembrī paziņots, ka *Airbus Group SE* plāno apvienoties ar tā lielāko nodaļu *Airbus SAS* un izmantot vienu zīmolu *Airbus*; apvienošanās stājās spēkā 2017. gada 1. janvārī. Meitas uzņēmumi *Airbus Helicopters* un *Airbus Defence and Space* kļuva par uzņēmuma operatīvajām nodaļām. 2017. gada 12. aprīlī *Airbus Group SE* mainīja nosaukumu uz ***Airbus SE***.

2017. gada 16. oktobrī *Airbus* un Kanādas *Bombardier Aerospace* paziņoja par līdzdalību *CSeries* programmā. Darījumu pēc regulējošo institūciju apstiprināšanas plānots pabeigt 2018. gadāDarījumu pēc regulējošo institūciju apstiprināšanas plānots pabeigt 2018. gadā; *Airbus* komandītsabiedrībā *C Series Aircraft Limited Partnership* iegūs 50,01 % kapitāldaļu, *Bombardier* paturēs 31 % un *Investissement Québec* — 19 %.

Organizācija
------------

Galvenās nodaļas:

* *Commercial Aircraft* — komerciālās lidmašīnas un pakalpojumi
* *Helicopters* — helikopteri un pakalpojumi
* *Defence and Space* — militārie lidaparāti; kosmiskās sistēmas; sakaru, izlūkošanas un drošības sistēmas; elektronika.

Dalība kopuzņēmumos:

* *Arianespace* (30 %) — kosmiskās nesējraķetes
* *Eurofighter* (46 %) — iznīcinātāji
* *MBDA* (37,5 %) — raķetes
* *ATR* (50 %) — reģionālās lidmašīnas
* *DAHER-SOCATA* (30 %) — vispārējās aviācijas lidmašīnas
* *Dassault Aviation* (10 %) — iznīcinātāji

Atsauces
--------

1. ↑  Airbus Group Registration Document 2014
2. ↑  Nokia Annual Report 2005[novecojusi saite]
3. ↑  EADS changes name to Airbus, raises jet order goal Archived 2013. gada 2. augustā, *Wayback Machine* vietnē. Reuters
4. ↑  Airbus raises stakes in move to divest Dassault Flightglobal.com , 25 Mar 2015
5. ↑  State owner to seek new industrial partner for Patria Patria, 09.12.2014
6. ↑  Airbus and Bombardier Announce C Series Partnership Airbus, 2017.10.16

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Airbus***.
* *Encyclopædia Britannica* raksts (angliski)
* Oficiālā vietne

  


|  |  |  |  |  |  |
| --- | --- | --- | --- | --- | --- |
| 

| * s
* d
* l
Valsts karogs: Francija Francijas *CAC 40* uzņēmumi |
| --- |
|  |
| 
* Air Liquide
* Airbus
* Alstom
* ArcelorMittal
* AXA
* BNP Paribas
* Bouygues
* Capgemini
* Carrefour
* Crédit Agricole
* Danone
* Dassault Systèmes
* Engie
* EssilorLuxottica
* Eurofins Scientific
* Hermès
* Kering
* L'Oréal
* Legrand
* LVMH
* Michelin
* Orange
* Pernod Ricard
* Publicis Groupe
* Renault
* Safran
* Saint-Gobain
* Sanofi
* Schneider Electric
* Société Générale
* Stellantis
* STMicroelectronics
* Teleperformance
* Thales
* TotalEnergies
* Unibail-Rodamco-Westfield
* Veolia
* VINCI
* Vivendi
* Worldline

 |
|  |
| 
* Informācija pēdējoreiz atjaunināta 2019. gada 22. jūlijā

 |

 |

|  |  |  |  |
| --- | --- | --- | --- |
| 

| * s
* d
* l
Vācijas DAX indeksa uzņēmumi |
| --- |
|  |
| 
* Adidas
* Airbus
* Allianz
* BASF
* Bayer
* Beiersdorf
* BMW
* Brenntag
* Continental
* Covestro
* Delivery Hero
* Deutsche Bank
* Deutsche Börse
* Deutsche Post
* Deutsche Telekom
* E.ON
* Fresenius
* Fresenius Medical Care
* HeidelbergCement
* HelloFresh
* Henkel
* Infineon
* Linde
* Mercedes-Benz Group
* Merck
* MTU Aero Engines
* Munich Re
* Porsche
* PUMA
* QIAGEN
* RWE
* SAP
* Sartorius
* Siemens
* Siemens Energy
* Siemens Healthineers
* Symrise
* Volkswagen
* Vonovia
* Zalando

 |

 |


|  |  |  |  |
| --- | --- | --- | --- |
| 

| * s
* d
* l
Eiropas *Euro Stoxx 50* uzņēmumi |
| --- |
|  |
| 
* Adidas
* Adyen
* Ahold Delhaize
* Air Liquide
* Airbus
* Allianz
* Anheuser-Busch InBev
* ASML Holding
* AXA
* BASF
* Bayer
* Banco Bilbao Vizcaya Argentaria
* BCO Santander
* BMW
* BNP Paribas
* CRH
* Danone
* Deutsche Boerse
* Deutsche Post
* Deutsche Telekom
* Enel
* Eni
* EssilorLuxottica
* Flutter Entertainment
* Hermès
* Iberdrola
* Inditex
* Infineon Technologies
* ING GRP
* Intesa Sanpaolo
* Kering
* KONE
* L'Oréal
* Linde
* LVMH
* Mercedes-Benz Group
* Munich Re
* Pernod Ricard
* Philips
* Prosus
* Safran
* Sanofi
* SAP
* Schneider Electric
* Siemens
* Stellantis
* TotalEnergies
* Vinci
* Volkswagen
* Vonovia

 |

 |



|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 307293133
* LCCN: nb2019003888
* GND: 1048465195

 |

 |